Pohjoismaissa suositaan todella paljon tunnelimallista telttaa. Tunnelimallinen teltta on todella hyvä, kun tuulee teltan päästä. Teltta on erinomainen varsinkin, kun se on kasattu oikeaan suuntaan. Tunneliteltta on myös helpompi pystyttää tuulessa kuin mikään muu teltta. Kupoliteltassa on hyvin tilaa, siellä saattaa (pituudesta riippuen) mahtua jopa seisomaan suorassa, mitä tunneliteltassa ei pysty tekemään. Joissakin kupoliteltoissa (esimerkiksi Kolissa) on mahdollisuus pystyttää pelkkä sisätelttakin. Tämä on erittäin hyvä kuumilla säillä, koska pelkkä sisäteltta on viileä.